《清平乐 其六 咏蝉》
宋代·陈德武

娇声娇语。恰似深闺女。三叠琴心音一缕。躲在绿阴深处。

此音心与人知。此身不与人欺。薄暮背将斜月，噤声飞上高枝。

作者简介：陈德武（生平不详）三山（今福建福州）人。有《白雪遗音》一卷。其《望海潮》词云：“之官路远，篙师又促旧航。”又同调云：“三分春色，十分官事。”盖尝出仕，道经钱塘、桂林、睢心、浔阳等地。余皆不详。